36. ΠΡΑΞΗ ΔΙΟΙΚΗΤΗ ΤΡΑΠΕΖΑΣ ΤΗΣ ΕΛΛΑΔΟΣ υπ’ αριθ. 2428 της 8-21 Ιαν. 1998 (ΦΕΚ Α΄ 15) (Άρθρ. 1 του Νόμ. 1266/82) Επιτόκιο και όρια χρηματοδότησις των πιστωτικών ιδρυμάτων από την Τράπεζα της Ελλάδος έναντι ενεχύρου τίτλων. Αφού έλαβε υπόψη: α)το άρθρ. 1 του Νόμ. 1266/82 «όρια ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». β)την ΠΔ/ΤΕ 2185/24.3.93 και ειδικότερα το Κεφ. ΙΙ παρ. Δ, γ)την παρ. Β1 της ΠΕ/ΤΕ 2186/24.3.93 σχετικά με το κατά πιστωτικό ίδρυμα ανώτατο όριο χρηματοδότησης έναντι ενεχύρου τίτλων του Ελληνικού Δημοσίου, δ)την ΠΔ/ΤΕ 2214/15.6.93, όπως ισχύει (τελευταία σχετική ΠΔ/ΤΕ 2411/12.5.97, παρ. 2). ε)τις τρέχουσες συνθήκες στις αγορές χρήματος, αποφάσισε: Να τροποποιήσει την ΠΔ/ΤΕ 2214/15.6.93, όπως ισχύει, καθώς και την παρ. Β1 της ΠΔ/ΤΕ 2186/ 24.3.93, ως εξής: α)Το επιτόκιο του λογαριασμού χρηματοδότησης των πιστωτικών ιδρυμάτων από την Τράπεζα της Ελλάδος έναντι ενεχύρου τίτλων του Ελληνικού Δημοσίου ορίζεται σε 23%, το χρόνο, β)Το κατά πιστωτικό ίδρυμα ανώτατο όριο χρηματοδότησης από την Τράπεζα της Ελλάδος έναντι ενεχύρου τίτλων του Ελληνικού Δημοσίου ορίζεται σε ποσό ίσο με το 50% του ορίου που έχει καθορισθεί στην ως άνω Πράξη Διοικητή. Οι διατάξεις της παρούσας ισχύουν απο 9 Ιαν. 1998 και εφεξής. Από τις διατάξεις της παρούσας Πράξης δεν προκαλείται δαπάνη σε βάρος του Κρατικού Προϋπολογισμού. 